# Sikkerhetsanvisninger for batteridrevne lamper

Les sikkerhetsanvisningene og instruksene. Hvis ikke sikkerhetsanvisningene og instruksene tas til følge, kan det oppstå elektrisk støt, brann og/eller alvorlige personskader.

Ta godt vare på alle advarslene og informasjonen.

- Les alle sikkerhetsanvisningene og øvrige anvisninger som fulgte med batteriet eller elektroverktøyet som batteriet ble levert sammen med.

- Håndter den batteridrevne lampen med forsiktighet. Den batteridrevne lampen produserer sterk varme, noe som medfører økt brann- og eksplosjonsfare.

- Bruk ikke den batteridrevne lampen i eksplosjonsfarlige omgivelser.

- Ikke trykk på av/på-bryteren etter at den batteridrevne lampen har blitt slått av automatisk. Batteriet kan ta skade. Kontroller at batteriet er ladet og at den batteridrevne lampen er avkjølt før du slår den på igjen.

- Bruk bare originalt Bosch-tilbehør.

- Lyskilden kan ikke skiftes. Hvis lyskilden er defekt, må hele den batteridrevne lampen skiftes.

- Ta alltid ut batteriet før arbeid på den batteridrevne lampen (f.eks. montering eller vedlikehold), og før transport og oppbevaring av den batteridrevne lampen. Det er fare for skader hvis du trykker på av/på-bryteren ved en feiltagelse.

- Rett aldri lysstrålen mot personer eller dyr og se ikke selv inn i lysstrålen, heller ikke fra en stor avstand.

- Bruk ikke den batteridrevne i lampen i veitrafikk. Den batteridrevne lampen er ikke godkjent for belysning i veitrafikk.

- Ikke dekk til lampehodet når den batteridrevne lampen er i bruk. Lampehodet varmes opp under bruk og kan forårsake brannskader når denne varmen hopes opp.

- Du må oppbevare batteridrevne lamper som ikke er i bruk, utilgjengelig for barn. Du må ikke la personer som ikke er fortrolige med den batteridrevne lampen eller ikke har lest disse anvisningene, bruke den. Batteridrevne lamper er farlige hvis de brukes av ukyndige personer.

- Det kan slippe ut damp ved skader på og ikke-forskriftsmessig bruk av batteriet. Batteriet kan brenne eller eksplodere. Sørg for forsyning av friskluft, og oppsøk lege hvis du får besvær. Dampene kan irritere åndedrettsorganene.

- Ved feil bruk eller skadet batteri kan brennbar væske lekke ut av batteriet. Unngå kontakt med væsken. Ved tilfeldig kontakt må det skylles med vann. Hvis det kommer væske i øynene, må du i tillegg oppsøke en lege. Batterivæske som renner ut kan føre til irritasjoner på huden eller forbrenninger.

- Batteriet kan bli skadet av spisse gjenstander som spikre eller skrutrekkere eller på grunn av ytre påvirkning. Resultat kan bli intern kortslutning, og det kan da komme røyk fra batteriet, eller batteriet kan ta fyr, eksplodere eller bli overopphetet.

- Når batteriet ikke er i bruk, må det oppbevares i god avstand fra binders, mynter, nøkler, spikre, skruer eller andre mindre metallgjenstander, som kan lage en forbindelse mellom kontaktene. En kortslutning mellom batterikontaktene kan føre til forbrenninger eller brann.

- Batteriet må ikke åpnes. Det er fare for kortslutning.

| Beskytt batteriet mot varme, f.eks. også mot langvarig sollys og ild, skitt, vann og fuktighet. Det er fare for eksplosjon og kortslutning.

- Lad batteriene bare med ladere som anbefales av produsenten. Det medfører brannfare hvis en lader som er egnet for en bestemt type batterier, brukes med andre batterier.

- Bruk batteriet bare i produkter fra produsenten. Kun slik beskyttes batteriet mot farlig overbelastning.

| Den batteridrevne lampen må ikke komme i nærheten av implantater og annet medisinsk utstyr som for eksempel pacemakere eller insulinpumper. Magneten til den batteridrevne lampen genererer et felt som kan påvirke funksjonen til implantater og medisinsk utstyr.

- Den batteridrevne lampen må holdes i avstand fra magnetiske datalagringsmedier og magnetisk følsomt utstyr. Virkningen til magneten kan føre til permanente tap av data.

- Hold ikke den batteridrevne lampen over hodet ved hjelp av festemagneten. Det kan oppstå personskader hvis den faller ned.

- Kontroller om festemagneten kan holde fast den batteridrevne permanent. Det kan oppstå personskader hvis den faller ned.