# Sikkerhedsinstrukser for akku-lamper

Læs alle sikkerhedsinstrukser og anvisninger. Overholdes sikkerhedsinstrukserne og anvisningerne ikke, er der risiko for elektrisk stød, brand og/eller alvorlige kvæstelser.

Opbevar alle sikkerhedsinstrukser og anvisninger til senere brug.

- Læs og overhold alle sikkerhedsinstrukser og anvisninger, der er vedlagt akkuen eller el-værktøjet, som akkuen blev leveret med.

- Håndter akku-lampen med omhu. Akku-lampen frembringer en kraftig varme, der medfører øget brand- og eksplosionsfare.

- Arbejd ikke med akku-lampen i eksplosionsfarlige omgivelser.

- Tryk ikke videre på start-stop-kontakten efter automatisk slukning af akku-lampen. Akkuen kan blive beskadiget. Sørg for, at akkuen er opladet, og at akku-lampen er afkølet, før du tænder den igen.

- Brug kun originalt Bosch-tilbehør.

- Lyskilden kan ikke udskiftes. Hvis lyskilden er defekt, skal hele akku-lampen udskiftes.

- Tag altid akkuen ud af akku-lampen før arbejde på akku-lampen (f.eks. montering, vedligeholdelse osv.) samt ved transport og opbevaring af denne. Utilsigtet aktivering af start-stop-kontakten er forbundet med kvæstelsesfare.

- Ret ikke lysstrålen mod personer eller dyr og ret ikke blikket ind i lysstrålen, heller ikke fra stor afstand.

- Brug ikke akku-lampen i trafikken. Akku-lampen er ikke godkendt som belysning i trafikken.

- Tildæk ikke lampehovedet, mens akku-lampen er i brug. Lampehovedet opvarmes under brugen og kan forårsage forbrændinger, hvis denne varme ophobes.

- Opbevar ubenyttede akku-lamper utilgængeligt for børn. Lad aldrig personer, der ikke er fortrolige med akku-lampen eller ikke har gennemlæst disse instrukser, benytte værktøjet/redskabet. Akku-lamper er farlige, hvis de benyttes af ukyndige personer.

- Beskadiges akkuen, eller bruges den forkert, kan der sive dampe ud. Akkuen kan antændes eller eksplodere. Tilfør frisk luft, og søg læge, hvis du føler dig utilpas. Dampene kan irritere luftvejene.

- Hvis akkuen anvendes forkert, eller den er beskadiget, kan der slippe brændbar væske ud af akkuen. Undgå at komme i kontakt med denne væske. Hvis det alligevel skulle ske, skal du skylle med vand. Søg læge, hvis du får væsken i øjnene. Akku-væske kan give hudirritation eller forbrændinger.

- Akkuen kan blive beskadiget af spidse genstande som f.eks. søm eller skruetrækkere eller ydre kraftpåvirkning. Der kan opstå indvendig kortslutning, så akkuen kan antændes, ryge, eksplodere eller overophedes.

- Ikke-benyttede akkuer må ikke komme i berøring med kontorclips, mønter, nøgler, søm, skruer eller andre små metalgenstande, da disse kan kortslutte kontakterne. En kortslutning mellem batteri-kontakterne øger risikoen for personskader i form af forbrændinger.

- Åbn ikke akkuen. Fare for kortslutning.

| Beskyt akkuen mod varme (f.eks. også mod varige solstråler, brand, snavs, vand og fugtighed). Der er risiko for eksplosion og kortslutning.

- Oplad kun akkuerne med ladere, der er anbefalet af fabrikanten. En lader, der er egnet til en bestemt type akkuer, må ikke benyttes med andre akkuer – brandfare.

- Brug kun akkuen i produkter fra producenten. Kun på denne måde beskyttes batteriet mod farlig overbelastning.

| Akku-lampen må ikke komme i nærheden af implantater og andet medicinsk udstyr som f.eks. pacemakere eller insulinpumper. Magneten i den akku-lampen danner et magnetfelt, som kan påvirke implantaternes eller det medicinske udstyrs funktion negativt.

- Hold akku-lampen på afstand af magnetiske datamedier og magnetisk følsomt udstyr. Magneten kan forårsage uopretteligt datatab.

- Anbring ikke akku-lampen og fastgørelsesmagneten over hovedhøjde. Hvis den falder ned, kan der ske personskade.

- Kontrollér, om fastgørelsesmagneten kan holde akku-lampen sikkert fast. Hvis den falder ned, kan der ske personskade.